Publication: Magyar Közlöny
Issue: MK-2009-22 (Year: 2009, Number: 22)
Era: 2004-2010
Section: A határozatnak sem a rendelkezõ részével, sem az indokolásával nem értek egyet. Álláspontom szerint jelen ügyben az Alkotmánybíróságnak az Országos Választási Bizottság (OVB) 231/2008. (VII. 16.) OVB határozatát meg
Paragraph Index: 761

67. § (2) bekezdése: „A szülõket megilleti az a jog, hogy a gyermeküknek adandó nevelést megválasszák” Ezzel összefüggõ továbbá a 70/J. §, amely kimondja: „A Magyar Köztársaságban a szülõ, gondviselõk kötelesek kiskorú gyermekük taníttatásáról gondoskodni.” Az említett jogok érvényesülését, illetve kötelezettség teljesíthetõségét szolgálja a közoktatásról szóló 1993. évi LXXIX. törvény (a továbbiakban: Kot.), különösen annak tankötelezettséggel kapcsolatos rendelkezései. Így többek között a Kot. 6. § (3) bekezdése megállapítja, hogy a „tankötelezettség annak a tanévnek a végéig tart, amelyben a tanuló tizennyolcadik életévét betölti. A sajátos nevelési igényû tanuló tankötelezettsége meghosszabbítható legfeljebb annak a tanévnek a végéig, amelyben a huszadik életévét betölti.” A Kot. 7. § (1) bekezdése szerint a „tankötelezettség – a szülõ választása alapján – iskolába járással vagy magántanulóként teljesíthetõ.” A 7. § (3) bekezdése pedig rögzíti, hogy a „tankötelezettség az általános iskolában és az ötödik évfolyamtól kezdõdõen a gimnáziumban teljesíthetõ. A tankötelezettség – ha e törvény másképp nem rendelkezik – a kilencedik évfolyamtól kezdõdõen szakközépiskolában és szakiskolában is teljesíthetõ.” A népszavazásra feltenni kívánt kérdést a többségi határozat úgy értelmezi, hogy a súlyos fegyelmi vétséget elkövetõ tanuló kizárása nem az egész közoktatásra, hanem csak egy közoktatási intézményre vonatkozna, és ez nem eredményezné az Alkotmány tételes rendelkezéseivel ellentétes szabály megalkotását. Álláspontom szerint azonban az ennek az értelmezésnek megfelelõ törvényalkotás Alkotmányba ütközne. Ha a Kot. lehetõvé tenné fegyelmi büntetésként tanköteles tanuló adott intézménybõl való kizárását, ezzel bizonyos tanulók szülei vonatkozásában alkotmányellenesen korlátozná az Alkotmány 67. § (2) bekezdésében biztosított szülõi jogot, valamint a gyermeknek a 70/F. § (2) bekezdése szerinti jogát, továbbá lehetetlenné tenné, hogy a szülõ teljesítse a 70/J. §-ban szereplõ kötelezettségét. Amennyiben ugyanis a gyermek általános iskolai tanulmányait a szülõ választása alapján a felvételi körzetnek megfelelõ önkormányzati fenntartású iskolában folytatta, az iskolából való kizárása azt eredményezi, hogy – ezúttal már nem a szülõ választása alapján – kénytelen másik iskolába járni vagy magántanuló lesz. Sajátos 2009/22. szám nevelési igényû tanulónak az igényeinek megfelelõ iskolából való kizárása, valamint a tankötelezettséget a szülõ választása vagy a gyermek döntése alapján meghatározott ismereteket, képesítést, képzettséget nyújtó, illetve biztosító gimnáziumban, szakközépiskolában vagy szakiskolában teljesítõ tanulónak az ebbõl az intézménybõl való kizárása megakadályozza vagy a korlátozza a tanulót abban, hogy a tanszabadság jogával élhessen, illetve a szülõt abban, hogy ezzel kapcsolatos kötelezettségét teljesítse. Az elõzõek alapján tehát tanköteles tanulónak az adott intézménybõl való kizárására lehetõséget teremtõ törvényi szabályozás álláspontom szerint az Alkotmány 67. §

Source: https://magyarkozlony.hu/hivatalos-lapok/b70a3135158b574500e62b35e1e976c3cc264d79/dokumentumok/8b3cf17c0e17eeb379d52a60300443d350c31251/letoltes